意象運用上，一般透過象徵性意象同描述性意象表達寂寞冷落嘅情緒。象徵性意象常見於劉長卿嘅詩，由於佢偏重主觀感受，所以唔對事物做工筆上嘅描寫，運用意象時有好強嘅情緒化傾向。譬喻「青山」呢個意象象徵住鄉下，用來表達愁苦嘅人生之旅嘅歸宿地，又譬喻「白雲」象徵隱逸、高潔，「孤舟」象徵漂泊不定，「夕陽」象徵衰敗消沉，呢啲象徵性事物好多係隱喻詩人情緒，而唔係描述寫實。呢種意象運用特點係暗示、意蘊豐富，運用時相對有彈性，但壞處在於會淪爲特定情緒、意蘊嘅固定符號，以致變成程式化表達，用得多乃至無咗新鮮感。